26.6.2023
(33)
EL
Επίσημη Εφημερίδα της Ευρωπαϊκής Ένωσης
L 160/45
Βάσει των πληροφοριών που προσκόμισε η Πορτογαλία, έξι βασικοί παράγοντες συνέβαλαν στην εμφάνιση των προβλημάτων που αντιμετωπίζει η Azores Airlines (37): i) η μειωμένη χρήση της ικανότητας [40-50 % κάτω των χρονικών ενοτήτων λειτουργίας (block hours) αναφοράς ανά αεροσκάφος, με σχέδιο δικτύου το οποίο εξαρτάται, σε ιστορικά υψηλά επίπεδα, από την εποχιακή κυκλοφορία, και έλλειψη πτήσεων εκτελούμενων κατά τη διάρκεια της νύχτας], ii) αύξηση του κόστους αντιστάθμισης λόγω ανωμαλιών στο πρόγραμμα πτήσεων: από 1,5 εκατ.
EUR το 2015 σε 4,5 εκατ.
EUR το 2019, ενώ το 2018 και μόνο το κόστος μίσθωσης αεροσκαφών για την αντιμετώπιση των διαταραχών ξεπέρασε τα 15 εκατ.
EUR, iii) υψηλό κόστος συντήρησης το οποίο συνδέεται με παλαιά αεροσκάφη που χρειάστηκαν εκτενή διορθωτική συντήρηση το 2019 και απαιτήσεις υψηλών προβλέψεων το 2019), iv) πρόσθετα έξοδα όσον αφορά την υλοποίηση της αντικατάστασης του στόλου (η καθυστερημένη παράδοση ενός αεροσκάφους A321 το 2019 είχε ως αποτέλεσμα την ανάγκη επιπλέον μίσθωσης, οι δε καθυστερήσεις στην κατάρτιση του πληρώματος για τον νέο στόλο είχαν ως αποτέλεσμα ματαιώσεις κατά την περίοδο αιχμής το 2017), v) έσοδα και επιδόσεις κάτω των κανονικών λαμβανομένων υπόψη των απαιτήσεων ΥΠΔΥ (περιορισμοί στον προγραμματισμό πτήσεων στα τέσσερα δρομολόγια ΥΠΔΥ, οι οποίοι επηρέασαν δυσμενώς τη βελτιστοποίηση του δικτύου, του στόλου και του πληρώματος, ναύλοι ρυθμιζόμενοι από την ΥΠΔΥ οι οποίοι περιόρισαν τις δυνατότητες εσόδων, με αποτέλεσμα τα τέσσερα δρομολόγια ΥΠΔΥ να έχουν αρνητικό αντίκτυπο περιθωρίου EBIT 13 εκατ.
EUR το 2019), vi) αυξημένες πιέσεις, μετά την ελευθέρωση, μετά το 2015, του δρομολογίου Ponta Delgada–Λισαβόνα, από τους αερομεταφορείς χαμηλού κόστους, με την είσοδο της Ryanair, και αύξηση των πτήσεων της TAP από το κέντρο της SATA στην Ponta Delgada, για παράδειγμα προς προορισμούς στη Βόρεια Αμερική.
2.2.3.
Αντίκτυπος της πανδημίας COVID-19 στη λειτουργία και στα αποτελέσματα του δικαιούχου (34)
Ο αντίκτυπος της πανδημίας COVID-19 στους κλάδους των αεροπορικών μεταφορών και του τουρισμού επιδείνωσε τα προβλήματα που αντιμετώπιζε η SATA.
Η πανδημία προκάλεσε σημαντική και μακράς διάρκειας κρίση της ζήτησης, κυρίως λόγω των περιορισμών στα ταξίδια και στο εμπόριο που επιβλήθηκαν στην Πορτογαλία, σε άλλα κράτη μέλη και στη Βόρεια Αμερική με σκοπό τη συγκράτηση της εξάπλωσής της από τον Μάρτιο του 2020, οι οποίοι έχουν εμφανή αντίκτυπο στην πραγματική οικονομία των Αζορών (καθώς και της Αυτόνομης Περιφέρειας Μαδέρας (38)).
(35)
Ενώ η SATA εκτέλεσε 44 000 πτήσεις κατά τα δύο έτη πριν από την πανδημία COVID-19, από τον Μάρτιο του 2018 έως τον Φεβρουάριο του 2020, στο διάστημα από τον Μάρτιο του 2020 έως τον Φεβρουάριο του 2022, η SATA εκτέλεσε 34 821 πτήσεις και, επομένως, μείωσε την προσφορά της κατά 21 %.
Σε σχέση με τα ίδια χρονικά διαστήματα και όσον αφορά τον αντίκτυπο στη λειτουργία της SATA, ο αριθμός των επιβατών που μεταφέρθηκαν μειώθηκε κατά 43,5 %, από 3,36 εκατ.
σε 1,9 εκατ., τα διαθέσιμα επιβατοχιλιόμετρα μειώθηκαν κατά 43,2 %, από 5 843 εκατ.
σε 3 326 εκατ., τα δε έσοδα ανά επιβατοχιλιόμετρο μειώθηκαν κατά 58 %, από 4 582 εκατ.
EUR σε 1 928 εκατ. EUR.
Ομοίως, ο αριθμός των αναχωρήσεων και αφίξεων επιβατών στα αεροδρόμια που εκμεταλλεύεται η SGA μειώθηκε κατά 33 %, από 0,56 εκατ.
σε 0,38 εκατ., τα δε έσοδα εκμετάλλευσης μειώθηκαν κατά 46 % (39).
(36)
Όσον αφορά την απώλεια εσόδων από την έναρξη της πανδημίας COVID-19, ακόμη και βάσει της συντηρητικής παραδοχής ότι τα έσοδα της SATA θα είχαν αυξηθεί με ρυθμό ανάπτυξης 5 %, ο οποίος είναι χαμηλότερος του ρυθμού ανάπτυξης του 7,8 % για τη SATA Air Açores και του ρυθμού ανάπτυξης του 5,1 % για την Azores Airlines στο διάστημα από το 2015 έως το 2019, η σύγκριση αναδεικνύει απώλεια εσόδων η οποία ανέρχεται σε 35,3 εκατ.
EUR για τη SATA Air Açores και σε 180,3 εκατ.
EUR για την Azores Airlines, αντίστοιχα.
Παρά τα μέτρα που λήφθηκαν για τη μείωση των πάγιων εξόδων, ο αντίκτυπος στα EBITDA της SATA εκτιμάται σε περίπου 80 εκατ.
EUR, με απώλεια καθαρών εσόδων η οποία ανήλθε σε 54,5 εκατ.
EUR στο διάστημα από τον Μάρτιο του 2020 έως τον Φεβρουάριο του 2022 σε σύγκριση με το διάστημα από τον Μάρτιο του 2018 έως τον Φεβρουάριο του 2020.
(37)
Στις 30 Απριλίου 2021 η Επιτροπή ενέκρινε, βάσει του άρθρου 107 παράγραφος 2 στοιχείο β) της ΣΛΕΕ, αντιστάθμιση ύψους 12 εκατ.
EUR υπέρ της SATA Air Açores και της Azores Airlines για τις άμεσες ζημίες που υπέστησαν λόγω των ταξιδιωτικών περιορισμών που επέβαλαν η ΑΠΑ, η Πορτογαλία και οι αρχές άλλων χωρών προορισμού στο διάστημα από τις 19 Μαρτίου 2020 έως τις 30 Ιουνίου 2020 για τον περιορισμό της εξάπλωσης της πανδημίας COVID-19 (40).
Ωστόσο, η έντονη μείωση της ζήτησης που προκάλεσε η πανδημία COVID-19 συνεχίστηκε μετά τον Ιούνιο του 2020, ο δε μέχρι τώρα αντίκτυπος στα έσοδα και στις ζημίες της SATA είναι πενταπλάσιος ως εξαπλάσιος των ζημιών που κάλυψε η ενίσχυση αντιστάθμισης των ζημιών.
(37) Υπόμνημα της Πορτογαλίας της 2ας Δεκεμβρίου 2021, Παράρτημα 1 — Σχέδιο αναδιάρθρωσης και στρατηγικό σχέδιο της SATA 2021-2025, σ. 9.
(38) Απόφαση της Επιτροπής της 30ής Απριλίου 2021 στην υπόθεση SA.62505 (2021/N) COVID-19: Τροποποίηση της ενίσχυσης SA.56873 Καθεστώς επιχορήγησης και καθεστώς εγγύησης δανείου (ΕΕ C 195 της 21.5.2021, σ. 22).
(39) Απάντηση της Πορτογαλίας στο αίτημα παροχής πληροφοριών της Επιτροπής, υποβληθείσα στις 6 Απριλίου 2022, σ. 8-10.
(40) Απόφαση της Επιτροπής της 30ής Απριλίου 2021 στην υπόθεση SA.61771 (2021/N) — COVID-19 — SATA – Αντιστάθμιση ζημιών λόγω έκτακτων συμβάντων (ΕΕ C 285 της 16.7.2021, σ.
7).